อาชีพเสริม ปลูกดาวเรือง ตัดดอกขาย สร้างรายได้ให้ชาวยะลา เดือนละกว่าหมื่นบาท
อาชีพเสริม ปลูกดาวเรือง ตัดดอกขาย สร้างรายได้ให้ชาวยะลา เดือนละกว่าหมื่นบาท เป็นเวลากว่า 3 ปี ที่นายนุวัฒน์ กระจ่างลิขิต ชาวบ้านในพื้นที่เมืองยะลา ได้หันมาทำอาชีพเกษตรกรรม ด้วยการปลูกดาวเรือง พันธุ์พรีเมี่ยมดีฟโกลด์ จากจังหวัดเชียงใหม่ ในเนื้อที่ 1 ไร่ เพื่อตัดดอกส่งขายให้ลูกค้า ทั้งในพื้นที่จังหวัดยะลาและพื้นที่ใกล้เคียง เป็นรายได้เสริมหลังว่างจากการทำงานประจำ ได้ผลผลิตดีทำให้ในแต่ละเดือนมีรายได้เพิ่มในครอบครัว เดือนละไม่ต่ำกว่า 2-3 หมื่นบาทนายนุวัฒน์ฯ เล่าให้ฟังว่า ตนเองเรียนจบไฟฟ้ามามีอาชีพหลักรับเหมาทำไฟฟ้า ด้วยความชื่นชอบในอาชีพเกษตรกรรรมก็ได้ไปศึกษาหาความรู้การปลูกดาวเรืองที่จังหวัดเชียงใหม่ ซื้อเมล็ดพันธุ์พรีเมี่ยมดีฟของเชียงใหม่ ซึ่งเป็นที่นิยมของลูกค้า มีสีเหลืองเข้ม ดอกโต มาเพาะมาทดลองปลูกในช่วงว่างๆ  แรกๆ ก็ปลูกประมาณ 20-30 กอ ดาวเรืองให้ผลผลิตดี สามารถเก็บขายมีรายได้ดี ก็เลยได้ขยายพื้นที่ปลูกดาวเรืองในเนื้อที่ประมาณ 1 ไร่ จนถึงปัจจุบันเป็นเวลา 3 ปี มีดาวเรืองกว่า 1,000 ต้นสำหรับการปลูกดาวเรือง ถ้าพูดถึงก็ไม่ได้ยุ่งยากอะไร เริ่มจากการเพาะเมล็ด ลงปลูก 65-70 วัน ก็ตัดดอกได้ ต้นหนึ่งก็จะให้ดอก 20-30 ดอก แล้วแต่ความสมบูรณ์ของต้นและสามารถเก็บเกี่ยวผลผลิตได้อีก 3 เดือน รวมๆ แล้วอายุต้นดาวเรืองก็จะอยู่ที่ประมาณ 9 เดือน พอหลังจากนั้นก็รื้อแปลงหมุนเวียนมาปลูกใหม่ สำหรับการดูแลบำรุงรักษานั้น ก็ให้น้ำให้ปุ๋ยตามสูตรการปลูกดาวเรือง หมั่นตกแต่งต้น กิ่ง ดอก และฉีดยาป้องกันเชื้อราที่ใบและโคน อาทิตย์ละ 1 ครั้ง เพื่อไม่ให้เชื้อราเดินเร็วและไปทำลายดอก สำหรับดาวเรืองจะไม่ค่อยเป็นโรคจะพบเฉพาะเชื้อรา ส่วนแมลงมีน้อยเนื่องจากดอกดาวเรืองมีกลิ่นฉุนแมลงจะไม่ชอบในส่วนของตลาดนั้น ก็จะมีลูกค้าโทรมาสั่งครั้งประมาณ 500 บ้าง 1,000 ดอก บ้างให้ตัดดอกส่งให้ โดยเฉพาะช่วงวันพระลูกค้าจะสั่งกันมาก มีทั้งในจังหวัดยะลา รวมทั้งจังหวัดนราธิวาส ปัตตานีและจังหวัดสงขลา สำหรับช่วงที่เหมาะกับการตัดดอกก็จะเป็นช่วงประมาณเที่ยง ต้องรอให้แดดออก ให้ดอกดาวเรืองแห้งสนิท ไม่มีน้ำ เพราะถ้ามีน้ำจะเก็บไว้ได้ไม่นาน #ยะลา#ดอกดาวเรือง #สำนักข่าวกรมประชาสัมพันธ์ #NNT #ILOVETHAILAND